Javna ustanova Makarska razvojna agencija MARA

Makarska, 24.09.2024.

Ur. broj: 846/24

Na temelju članaka 16. do 24. Pravilnika o radu Društveno-poslovnog centra „HEPICENTAR“ Makarska, Javna ustanova Makarska razvojna agencija MARA, dana 24.09.2024. raspisuje:

**JAVNI POZIV**

**Za korištenje prostora i usluga Društveno-poslovnog centra „HEPICENTAR“ Makarska,**

**(Stalni i povremeni korisnici – udruge)**

Prostor „Hepicentra“ nalazi se u prizemlju zgrade Poslovno trgovačkog centra Sv. Nikola, na adresi Ante Starčevića 32, u Makarskoj, površine 203,27 m².

Javni poziv odnosi se na odabir korisnika prostora i usluga Hepicentra:

* **Stalni korisnik -**  **udruga**  koristi prostor ponedjeljak – subota u vremenu od 8 do 20 sati od čega je vrijeme za probe rezervirano od 17 do 21 sat; predviđeni termini proba su do 3 puta tjedno u trajanju 2 sata. Stalni korisnik sklapa Ugovor o korištenju prostora na razdoblje od 6 mjeseci do jedne godine.
* **Povremeni korisnik - udruga** koristi prostor ponedjeljak – subota u vremenu od 8 do 17 sati. Povremeni korisnik sklapa Ugovor o korištenju prostora na razdoblje od 6 mjeseci do jedne godine.

Temeljem Javnog poziva odabrati će se:

**- 5 stalnih korisnika,**

**- 20 povremenih korisnika.**

U slučaju manjeg broja prijava ugovor o korištenju prostora moći će se sklopiti i s korisnicima nakon isteka roka Javnog poziva do popunjavanja definiranog broja od 5 stalnih korisnika i 20 povremenih korisnika uz iste uvjete i dokumentaciju propisanu ovim Javnim pozivom.

Također prijavitelj u slučaju manjeg broja prijava, odnosno manjeg broja trenutnih korisnika prostora Hepicentra od definiranog broja Javnim pozivom, može automatski produžiti (anex ugovora) trajanje svog ugovora bez raspisivanja novog Javnog poziva.

Usluge u sklopu „Hepicentra“ koje su predmet Poziva:

* radno mjesto;
* zajednički prostor;
* održavanje i čišćenje;
* režijski troškovi.

Radno mjesto sastoji se od stola i stolice. Radno mjesto za bilo kojeg korisnika nije fiksno te se isti nakon korištenja treba isprazniti. Korisnik koji koristi usluge „Hepicentra“ ima pravo na korištenje Interneta, printera, skenera te na korištenje spremnika za dokumentaciju ukoliko mu je isti dodijeljen.

Zajednički radni prostor osim radnih mjesta sastoji se od lounge dijela, dvorane za sastanke, prostora s ormarićima za dokumentaciju, sanitarnih čvorova te mini kuhinje.

Zajednički radni prostor također mogu koristiti i ostali korisnici prema raspoloživosti slobodnih termina i radnih mjesta.

Održavanje i čišćenje za korisnika predstavlja obvezu vraćanja u stanje radnog mjesta kakvog ga je zatekao prije početka rada, te poštivanje odredbi Pravilnika o radu „Hepicentra“. Održavanje i čišćenje ne naplaćuje se dodatno za korisnike.

Režijski troškovi (struja, voda, pričuva) ne naplaćuju se dodatno korisnicima prostora.

Cijeli prostor „Hepicentra“ je klimatiziran i pokriven video nadzorom.

Cijene korištenja poslovnog prostora Hepicentra:

|  |  |  |
| --- | --- | --- |
| Vrsta usluge | Opis | Cijena u EUR |
| Korištenje coworking prostora | ½ godine – povremeni korisnik |  20 EUR  |
| Korištenje coworking prostora | ½ godine – stalni korisnik - proba 1x tjedno |  50 EUR  |
| Korištenje coworking prostora | ½ godine – stalni korisnik - proba 2x tjedno |  70 EUR  |
| Korištenje coworking prostora | ½ godine – stalni korisnik - proba 3x tjedno | 100 EUR  |
| Korištenje coworking prostora | 1 godina – povremeni korisnik |  30 EUR  |
| Korištenje coworking prostora | 1 godina – stalni korisnik - proba 1x tjedno |  80 EUR  |
| Korištenje coworking prostora | 1 godina – stalni korisnik - proba 2x tjedno | 120 EUR  |
| Korištenje coworking prostora | 1 godina – stalni korisnik - proba 3x tedno | 150 EUR  |

\*predmet Javnog poziva je stalno i povremeno korištenje prostora Hepicentra za razdoblje od 6 mjeseci i 12 mjeseci

Prijavitelj na Poziv mora udovoljiti sljedećim administrativnim kriterijima:

* imati prebivalište, odnosno sjedište u gradu Makarska / Makarska rivijera;
* imati podmirene obaveze prema državi i prema Gradu Makarska;
* ovlaštena/odgovorna osoba protiv koje se ne vodi kazneni postupak.

U slučaju većeg broja prijave definirani su sljedeći selekcijski kriteriji:

|  |  |
| --- | --- |
|  KRITERIJ - UDRUGE | BODOVI\* |
| 1.  |  ISKUSTVO PRIJAVITELJA – GODINE RADA OD OSNIVANJA UDRUGE |  |
| 1.1. | Do 5 godina | 5 |
| 1.2. | Od 5 do 10 godina | 10 |
| 1.3. | Više od 10 godina | 15 |
| 2.  | PRORAČUNSKI KORISNIK |  |
| 2.1. | Ne | 0 |
| 2.2. | Da | 10 |
| 3. | BROJ ČLANOVA |  |
| 3.1. | Do 20 članova | 5 |
| 3.2. | Od 20 do 50 članova | 10 |
| 3.3. | Više od 50 članova | 15 |
| 4. | DOSADAŠNJE SUDJELOVANJE U MANIFESTACIJAMA U ORGANIZACIJI GRADA |  |
| 4.1. | Ne | 0 |
| 4.2. | Da | 10 |
| 5. | FINANCIRANJE PROJEKATA UDRUGE (2022.,2023. ILI 2024.) IZ EU/NACIONALNIH/ŽUPANIJSKIH IZVORA |  |
| 5.1. | Ne | 0 |
| 5.2. | Da – financiranje iz nacionalnih izvora: Županijskih, Ministarstva, Zaklade  | 5 |
| 5.3. | Da – EU financiranje  | 10 |
|  | UKUPNO | 0 - 60 |

Maksimalni broj bodova iznosi 60. Prednost ima onaj prijavitelj koji prikupi više bodova. U slučaju da 2 prijavitelja imaju jednak broj bodova prednost će imati prijavitelj koji ima veći broj članova.

Prijave se dostavljaju putem obrazaca dostupnih na mrežnim stranicama MARA-e.

**Rok za podnošenje prijava je od 01.10.2024. godine do 15.10.2024. godine.**

Prijavitelji za korištenje prostora i usluga „Hepicentra“ uz prijavni obrazac dostavljaju i propisanu dokumentaciju putem maila adrese info@mara-makarska.hr.

Propisane obrasce potrebno je popuniti, ovjeriti i potpisati, te uz ostalu dokumentaciju učitati na navedeni mail sa naznakom predmeta maila: „Prijava na javni poziv - „Hepicentar“.

Prijavitelji za korištenje prostora i usluga „Hepicentra“ prilažu sljedeću dokumentaciju:

* Prijavni obrazac (dostupan na stranicama JU MARA);
* Izvod iz odgovarajućeg registra (Registar Udruga);
* Potvrda Porezne uprave o nepostojanju duga ili Potvrda o reguliranoj poreznoj obvezi (ne starija od 30 dana od dana objave javnog poziva),
* Uvjerenje da se protiv ovlaštene osobe prijavitelja ne vodi kazneni postupak (ne starije od 6 mjeseci u trenutku podnošenja prijave).

Pregled prijava provodi Povjerenstvo po redu zaprimanja prijavnog obrasca.

Povjerenstvo kojeg imenuje ravnatelj MARA-e provodi postupak obrade prijava za korištenje prostora i usluga „Hepicentra“.

Povjerenstvo se sastoji od predsjednika i dva (2) člana. Ravnatelj u Odluci o imenovanju, naznačuje postupak obrade prijava.

O radu Povjerenstva vode se Zapisnici koji se podnose ravnatelju.

Prijedlog Odluke sa zapisnikom o provedenom postupku Povjerenstvo dostavlja ravnatelju.

Ravnatelj na prijedlog Povjerenstva donosi Odluku o odabiru/Odluku o odbijanju, uzimajući u obzir svu dokumentaciju i rezultate provedbe Poziva.

MARA je dužna u roku 30 dana od dana završetka roka prijave, obavijestiti prijavitelja o rezultatu prijave.

MARA se obvezuje čuvati povjerljivost svih osobnih podataka kojima eventualno ima pravo i ovlast pristupa tijekom izvršavanja prava i obveza iz ovog Javnog poziva te se nadalje obvezuje da će osobne podatke u koje je dobio uvid, koristiti isključivo u svrhu korištenja opreme, zaštite na radu i provođenja odredbi ovog Javnog poziva.

Dodatne informacije u vezi s Javnim pozivom mogu se dobiti svakog radnog dana u prostorijama MARA-e, na adresi Franjevački put 2 ili u prostorijama „Hepicentra“, uz prethodnu najavu putem e-maila centar@mara-makarska.hr ili pozivom na broj: +385 99 582 9316.

Za uređenje ostalih uvjeta i odnosa koji nisu sadržani u ovom Pozivu primjenjuju se odredbe Pravilnika o radu Društveno-poslovnog centra „HEPICENTAR“ Makarska.